2012R0036 — DA — 15.12.2013 — 013.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

RÅDETS FORORDNING (EU) Nr. 36/2012

af 18. januar 2012

om restriktive foranstaltninger på baggrund af situationen i Syrien og om ophævelse af forordning (EU) nr. 442/2011







RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2011/782/FUSP af 1. december 2011 om restriktive foranstaltninger over for Syrien ( 1 ), under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Den 9. maj 2011 vedtog Rådet forordning (EU) nr. 442/2011 om restriktive foranstaltninger på baggrund af situationen i Syrien ( 2 ). (2) Rådet udvidede anvendelsesområdet for sine foranstaltninger over for Syrien ved Rådets forordning af 2. september, 23. september, 13. oktober og 14. november 2011 ( 3 ) og ved at foretage ændringer og tilføjelser til listen over de personer og enheder, foranstaltningerne er rettet imod, ved hjælp af sine efterfølgende gennemførelsesforordninger ( 4 ). Yderligere foranstaltninger, som ikke falder ind under EU-rettens anvendelsesområde, findes i Rådets tilhørende FUSP-afgørelser ( 5 ). (3) I lyset af den syriske regerings fortsatte brutale undertrykkelse og krænkelse af menneskerettighederne fastsættes der i Rådets afgørelse 2011/782/FUSP yderligere foranstaltninger, nemlig et forbud mod eksport af telekommunikationsudstyr til brug for det syriske styre, et forbud mod deltagelse i visse infrastrukturprojekter og investering i sådanne projekter og yderligere restriktioner på overførslen af pengemidler og ydelsen af finansielle tjenester. (4) Det bør præciseres, at indgivelse eller fremsendelse af de nødvendige dokumenter til en bank med henblik på endelig overførsel til en person, en enhed eller et organ, der ikke er opført på listen, for at udløse betalinger, der er tilladt i henhold til artikel 20, ikke indebærer, at pengemidler stilles til rådighed som omhandlet i artikel 14. (5) I betragtning af den alvorlige politiske situation i Syrien og for at sikre sammenhæng med proceduren for ændring og revurdering af bilaget til afgørelse 2011/782/FUSP bør beføjelsen til at ændre listen i bilag II og IIa til denne forordning udøves af Rådet. (6) Proceduren for ændring af listerne i bilag II og IIa til denne forordning bør omfatte, at begrundelserne for opførelsen på listerne meddeles de pågældende fysiske eller juridiske personer, enheder eller organer for at give dem lejlighed til at fremsætte bemærkninger. Når der fremsættes bemærkninger eller forelægges væsentlig ny dokumentation, bør Rådet tage sin afgørelse op til fornyet overvejelse i lyset af disse bemærkninger og underrette personen, enheden eller organet herom. (7) Med henblik på gennemførelsen af denne forordning og for at skabe størst mulig retssikkerhed i Unionen bør navne og andre relevante oplysninger om fysiske og juridiske personer, enheder og organer, hvis pengemidler og økonomiske ressourcer skal indefryses i henhold til denne forordning, offentliggøres. Enhver behandling af personoplysninger bør overholde Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og fri udveksling af sådanne oplysninger ( 6 ) samt Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger ( 7 ). (8) Da disse foranstaltninger falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstaterne anvender dem ensartet. (9) I betragtning af de omfattende ændringer og de forskellige foranstaltninger, der allerede er truffet over for Syrien, er det hensigtsmæssigt at konsolidere alle foranstaltninger i en ny forordning, som ophæver og erstatter forordning (EU) nr. 442/2011. (10) For at sikre, at de i denne forordning fastsatte foranstaltninger er effektive, bør den træde i kraft straks — ud fra følgende betragtninger: VEDTAGET DENNE FORORDNING:







KAPITEL I

DEFINITIONER

Artikel 1

I denne forordning forstås ved:

a) »filial af et finansierings- eller kreditinstitut« : et forretningssted, som udgør en juridisk afhængig del af et finansieringsinstitut eller et kreditinstitut, og som direkte udfører alle eller dele af de transaktioner, som hører under finansierings- eller kreditinstitutter

b) »mæglervirksomhed« : i) forhandling eller styring af transaktioner med henblik på køb, salg eller levering af varer og teknologi fra et tredjeland til et andet tredjeland eller ii) salg eller køb af varer og teknologi, der befinder sig i tredjelande, med henblik på overførsel til et andet tredjeland.

c) »kontrakt eller transaktion« : enhver transaktion uanset form og uanset hvilken lov der finder anvendelse på den, bestående af en eller flere kontrakter eller lignende forpligtelser, der er indgået mellem samme eller forskellige parter; udtrykket »kontrakt« omfatter med henblik herpå navnlig alle garantier og modgarantier, navnlig finansielle garantier og modgarantier, og kreditter, også selv om de er juridisk uafhængige, samt enhver tilknyttet bestemmelse, som opstår i forbindelse med en sådan transaktion

d) »kreditinstitut« : et kreditinstitut som defineret i artikel 4, stk. 1, i Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut ( 8 ), herunder dens filialer i og uden for Unionen

e) »råolie og olieprodukter« : de varer, der er opført på listen i bilag IV

f) »økonomiske ressourcer« : aktiver af enhver art, både materielle og immaterielle, og såvel løsøre som fast ejendom, som ikke er pengemidler, men som kan bruges til at erhverve pengemidler, varer eller tjenesteydelser

g) »finansieringsinstitut« : i) et foretagende, som ikke er et kreditinstitut, og som udøver en eller flere af aktiviteterne i punkt 2-12 og punkt 14 og 15 i bilag I til direktiv 2006/48/EF, herunder vekselkontorers aktiviteter ii) et forsikringsselskab, der er behørigt godkendt i henhold til Europa-Parlamentets og Rådets direktiv 2002/83/EF af 5. november 2002 om livsforsikring ( 9 ), for så vidt som det udøver aktiviteter, der er omfattet af nævnte direktiv iii) et investeringsselskab som defineret i artikel 4, stk. 1, nr. 1), i Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter ( 10 ) iv) et institut for kollektiv investering, der markedsfører sine andele eller aktier eller v) en forsikringsformidler som defineret i artikel 2, nr. 5, i Europa-Parlamentets og Rådets direktiv 2002/92/EF af 9. december 2002 om forsikringsformidling ( 11 ), bortset fra forsikringsformidlere omhandlet i nævnte direktivs artikel 2, nr. 7, hvis de formidler livsforsikringer og andre investeringsrelaterede forsikringer herunder filialer i eller uden for Unionen.

h) »indefrysning af økonomiske ressourcer« : hindring af, at de på nogen måde bruges til at opnå pengemidler, varer eller tjenesteydelser, herunder, men ikke kun, ved salg, leje eller pantsætning

i) »indefrysning af pengemidler« : hindring af enhver form for flytning, overførsel, ændring og brug af, adgang til eller behandling af pengemidler, der ville resultere i en ændring af en hvilken som helst form med hensyn til omfang, beløb, anbringelsessted, ejerforhold, besiddelse, art og formål eller andre ændringer, som ville gøre det muligt at bruge de pågældende pengemidler, herunder porteføljeforvaltning

j) »pengemidler« : finansielle aktiver og fordele af enhver art, herunder, men ikke begrænset til: i) kontante pengebeløb, checks, pengefordringer, veksler, betalingsordrer og andre betalingsinstrumenter ii) indeståender i finansielle institutioner eller andre enheder, saldi på konti, tilgodehavender og tilgodehavendebeviser iii) børsnoterede og unoterede værdipapirer og gældsinstrumenter, herunder aktier og andre ejerandele, værdipapircertifikater, obligationer, gældsbeviser, warrants, usikrede værdipapirer og derivatkontrakter iv) rente, udbytte eller anden form for indtægt fra aktiver eller værditilvækst hidrørende fra aktiver v) kreditter, modregningsrettigheder, garantier, opfyldelsesgarantier eller andre finansielle forpligtelser vi) remburser, konnossementer, løsørepantebreve vii) dokumenter, der godtgør en interesse i pengemidler eller økonomiske ressourcer

k) »varer« : omfatter genstande, materialer og udstyr

l) »forsikring« : et tilsagn eller en forpligtelse for en eller flere fysiske eller juridiske personer til, mod betaling og i tilfælde af forsikringsbegivenhedens indtræden, at yde en eller flere andre personer erstatning eller en fordel som præciseret i henhold til tilsagnet eller forpligtelsen

m) »genforsikring« : den form for virksomhed, der består i at overtage risici, som overdrages af et forsikringsselskab eller af et andet genforsikringsselskab, eller i tilfælde af assurandørsammenslutningen Lloyd's den form for virksomhed, som består i at overtage risici, som overdrages af et medlem af Lloyd's, af et forsikringsselskab eller et genforsikringsselskab, som ikke er assurandørsammenslutningen Lloyd's

n) »syrisk kredit- eller finansieringsinstitut« : i) kredit- eller finansieringsinstitutter hjemmehørende i Syrien, herunder den syriske centralbank ii) filialer og datterselskaber, der er omfattet af artikel 35, af kredit- eller finansieringsinstitutter hjemmehørende i Syrien iii) filialer og datterselskaber, der ikke er omfattet af artikel 35, af kredit- eller finansieringsinstitutter hjemmehørende i Syrien iv) kredit- eller finansieringsinstitutter, der ikke er hjemmehørende i Syrien, men som kontrolleres af en eller flere personer eller enheder, der er hjemmehørende i Syrien

o) »en syrisk person eller enhed eller et syrisk organ« : i) staten Syrien eller offentlige myndigheder i landet ii) fysiske personer i eller med bopæl i Syrien iii) juridiske personer, enheder eller organer, der har vedtægtsmæssigt hjemsted i Syrien iv) juridiske personer, enheder eller organer i eller uden for Syrien, der direkte eller indirekte ejes eller kontrolleres af en eller flere af ovennævnte personer eller organer.

p) »teknisk bistand« : enhver form for teknisk støtte i forbindelse med reparation, udvikling, fremstilling, samling, prøvning, vedligeholdelse eller enhver anden form for teknisk tjeneste; støtten kan ydes i form af instruktion, rådgivning, oplæring, formidling af praktisk viden og praktiske færdigheder eller konsulentservice; teknisk bistand omfatter også mundtlig bistand

q) »Unionens område« : de af medlemsstaternes områder, hvor traktaten finder anvendelse, på de betingelser, der er fastsat i traktaten, herunder deres luftrum

▼M10

r) »Unionens toldområde« : området, der er fastsat i artikel 3 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks ( 12 ).

▼B







KAPITEL II

EKSPORT- OG IMPORTRESTRIKTIONER

▼M16

Artikel 2

1. En medlemsstat kan forbyde eller stille krav om tilladelse til eksport, salg, levering eller overførsel af andet end det i bilag IA og bilag IX omhandlede udstyr, der kan anvendes til intern undertrykkelse, uanset om det har oprindelse i eller uden for Unionen, til personer, enheder eller organer i Syrien eller til anvendelse i Syrien.

2. En medlemsstat kan forbyde eller stille krav om tilladelse til levering af teknisk bistand, finansiering eller finansiel bistand i tilknytning til udstyr som omhandlet i stk. 1, til personer, enheder eller organer i Syrien eller til anvendelse i Syrien.

Artikel 2a

1. Det er forbudt:

a) direkte eller indirekte at sælge, levere, overføre eller eksportere udstyr, varer eller teknologi, der kan anvendes til intern undertrykkelse eller til fremstilling og vedligeholdelse af produkter, som kan anvendes til intern undertrykkelse, jf. listen i bilag IA, uanset om de har oprindelse i eller uden for Unionen, til personer, enheder eller organer i Syrien eller til anvendelse i Syrien

b) bevidst og forsætligt at deltage i aktiviteter, hvis formål eller følge er at omgå forbuddene i litra a).

2. Uanset stk. 1 kan de kompetente myndigheder i medlemsstaterne, jf. webstederne i bilag III, tildele, på vilkår som de skønner hensigtsmæssige, en tilladelse til en transaktion i tilknytning til udstyr, varer eller teknologi, der er opført i bilag IA, forudsat at udstyret, varerne eller teknologien er bestemt til fødevarer, landbrug, medicinske eller andre humanitære formål eller til fordel for FN-personale, personale fra Unionen eller dens medlemsstater.

▼M17

3. Uanset stk. 1, litra a), kan en medlemsstats kompetente myndigheder, jf. webstederne i bilag III, på vilkår, som de finder passende, give tilladelse til salg, levering, overførsel eller eksport af udstyr, varer eller teknologi, jf. listen i bilag IA, gennemført i henhold til punkt 10 i De Forenede Nationers Sikkerhedsråds resolution 2118 (2013) og relevante afgørelser i forbindelse hermed fra Eksekutivrådet under Organisationen for Forbud mod Kemiske Våben (OPCW), i overensstemmelse med formålet for konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (konventionen om kemiske våben) ) og efter høring af OPCW.

▼M5

Artikel 2b

1. Der kræves forudgående tilladelse til direkte eller indirekte at sælge, levere, overføre eller eksportere det udstyr, de varer og den teknologi, der kan anvendes til intern undertrykkelse eller til fremstilling og vedligeholdelse af produkter, som kan anvendes til intern undertrykkelse, jf. listen i bilag IX, uanset om de har oprindelse i Unionen eller ej, til personer, enheder eller organer i Syrien eller til brug i Syrien.

2. De kompetente myndigheder i medlemsstaterne, jf. webstederne opført i bilag III, giver ikke tilladelse til salg, levering, overførsel eller eksport af det udstyr, de varer og den teknologi, der er opført i bilag IX, hvis de har rimelig grund til at fastslå, at det udstyr, de varer og den teknologi, som salget, leveringen, overførslen eller eksporten vedrører, skal eller kan anvendes til intern undertrykkelse eller til fremstilling eller vedligeholdelse af produkter, der kan anvendes til intern undertrykkelse.

3. Tilladelsen udstedes af de kompetente myndigheder i den medlemsstat, hvor eksportøren har hjemsted, efter de detaljerede regler i artikel 11 i Rådets forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse ( 13 ). Tilladelsen er gyldig i hele Unionen.

▼M10

Artikel 2c

1. Bestemmelserne om forpligtelsen til at afgive forudgående oplysninger, jf. de relevante bestemmelser vedrørende summariske angivelser og toldangivelser i forordning (EØF) nr. 2913/92 og i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 ( 14 ), gælder alle varer, der udføres fra Unionens toldområde til Syrien.

Den person eller enhed, der afgiver disse oplysninger, fremviser også de nødvendige tilladelser, som kræves ifølge denne forordning.

▼M16

2. Beslaglæggelse og afskaffelse af udstyr, varer eller teknologi, som det i henhold til artikel 2a i denne forordning er forbudt at sælge, levere, overføre eller eksportere, kan i overensstemmelse med national lovgivning eller en afgørelse truffet af en kompetent myndighed udføres for den i stk. 1 omhandlede person eller enheds regning, eller, hvis det ikke er muligt at få godtgjort disse udgifter af den pågældende person eller enhed, kan udgifterne i overensstemmelse med national lovgivning inddrives fra enhver anden person eller enhed, der er ansvarlig for forsøget på ulovlig levering, overførsel eller eksport eller ulovligt salg af sådant udstyr, sådanne varer eller sådan teknologi.

▼M16

Artikel 2d

En medlemsstat kan forbyde eller stille krav om tilladelse til eksport til Syrien af produkter med dobbelt anvendelse som omhandlet i artikel 4, stk. 2, i forordning (EF) nr. 428/2009.

▼M5

Artikel 3

▼M16

1. Det er forbudt:

a) direkte eller indirekte at yde teknisk bistand eller mæglerservice i tilknytning til udstyr, varer eller teknologi, der kan bruges til intern undertrykkelse eller til fremstilling og vedligeholdelse af varer, der kan bruges til intern undertrykkelse, jf. listen i bilag IA, til personer, enheder eller organer i Syrien eller til anvendelse i Syrien

b) direkte eller indirekte at levere finansierings eller finansiel bistand i tilknytning til de varer og den teknologi, der er opført i bilag IA, herunder navnlig gavebistand, lån, eksportkreditforsikring samt forsikring og genforsikring, til salg, levering, overførsel eller udførsel af sådanne varer eller til ydelse af dertil knyttet teknisk bistand til personer, enheder eller organer i Syrien eller til anvendelse i Syrien

c) bevidst og forsætligt at deltage i aktiviteter, der har til formål eller til følge at omgå de i litra a) og b) omhandlede forbud.

▼M16 —————

▼M16

3. Uanset stk. 1 kan de kompetente myndigheder i medlemsstaterne, jf. webstederne i bilag III, tildele, på vilkår som de skønner hensigtsmæssige, en tilladelse til teknisk bistand eller mæglervirksomhed eller finansiering eller finansiel bistand i tilknytning til udstyr, varer eller teknologi, der er opført i bilag IA, forudsat at udstyret, varerne eller teknologien er bestemt til fødevare-, landbrugs-, medicinske eller andre humanitære formål eller til fordel for FN-personale, personale fra Unionen eller dens medlemsstater.

Den pågældende medlemsstat underretter inden fire uger de øvrige medlemsstater og Kommissionen om enhver tilladelse, der er meddelt i medfør af første afsnit.

▼M7

4. Der kræves forudgående tilladelse fra den pågældende medlemsstats kompetente myndighed, jf. webstederne i bilag III, for ydelsen af følgende:

a) teknisk bistand eller mæglerservice i tilknytning til udstyr, varer eller teknologi, der er opført i bilag IX, og for ydelsen, fremstillingen, vedligeholdelsen og anvendelsen af sådant udstyr, sådanne varer og sådan teknologi, direkte eller indirekte, til syriske personer, enheder eller organer eller til anvendelse i Syrien

b) finansiering eller finansiel bistand i tilknytning til varer og teknologi, der er omhandlet i bilag IX, herunder navnlig gavebistand, lån, eksportkreditforsikring samt forsikring og genforsikring, til salg, levering, overførsel eller udførsel af sådanne varer og sådan teknologi, eller for ydelsen af dertil knyttet teknisk bistand til personer, enheder eller organer i Syrien eller til anvendelse i Syrien.

De kompetente myndigheder giver ikke tilladelse til transaktionerne i første afsnit, hvis de har rimelig grund til at fastslå, at disse transaktioner skal eller kan bidrage til intern undertrykkelse eller til fremstilling og vedligeholdelse af produkter, som kan anvendes til intern undertrykkelse.

▼M17

5. Uanset stk. 1, litra a) og litra b), kan en medlemsstats kompetente myndigheder, jf. webstederne i bilag III, på vilkår, som de finder passende, give tilladelse til ydelse af teknisk bistand, mæglervirksomhed, finansiering eller finansiel bistand vedrørende udstyr, varer eller teknologi, jf. listen i bilag IA, hvis en sådan teknisk bistand, mæglervirksomhed, finansiering eller finansiel bistand ydes med henblik på salg, levering, overførsel eller eksport af udstyr, varer eller teknologi gennemført i henhold til punkt 10 i De Forenede Nationers Sikkerhedsråds resolution 2118 (2013) og relevante afgørelser i forbindelse hermed fra Eksekutivrådet under OPCW, i overensstemmelse med formålet for konventionen om kemiske våben ) og efter høring af OPCW.

▼M13

Artikel 3a

Det er forbudt:

a) direkte eller indirekte at levere finansieringsmidler eller finansiel bistand, i forbindelse med de varer og den teknologi, der er opført på den fælles liste over militært udstyr, herunder finansielle derivater samt forsikringer og genforsikringer og mæglerservice i tilknytning til forsikringer og genforsikringer til enhver form for køb, import eller transport af sådanne varer, såfremt de har oprindelse i Syrien eller eksporteres fra Syrien til et andet land

b) bevidst eller forsætligt at deltage i aktiviteter, hvis formål eller virkning er at omgå forbuddene i litra a).

▼M17

Artikel 3b

Artikel 3a finder ikke anvendelse på finansiering eller finansiel bistand, herunder finansielle derivater, samt forsikring og genforsikring, og mæglervirksomhed i forbindelse med forsikring og genforsikring i tilknytning til import eller transport af varer og teknologi, der er opført på den fælles liste over militært udstyr, der har oprindelse i Syrien eller eksporteres fra Syrien til et andet land, gennemført i henhold til punkt 10 i FN's Sikkerhedsråds resolution 2118 (2013) og relevante afgørelser i forbindelse hermed fra Eksekutivrådet under OPCW, i overensstemmelse med formålet for konventionen om kemiske våben.

▼B

Artikel 4

1. Det er forbudt direkte eller indirekte at sælge, levere, overføre eller eksportere udstyr, teknologi eller software, der er anført i bilag V, uanset om det har oprindelse i Unionen, til personer, enheder eller organer i Syrien eller til anvendelse i Syrien, medmindre den kompetente myndighed i den pågældende medlemsstat, jf. webstederne i bilag III, forudgående har givet tilladelse.

2. De kompetente myndigheder i medlemsstater, jf. webstederne i bilag III, giver ikke tilladelse i medfør af stk. 1, hvis de har rimelig grund til at antage, at det pågældende udstyr, teknologi eller software vil blive anvendt til overvågning eller aflytning af internet- eller telefonkommunikation af det syriske styre eller på dets vegne.

3. Bilag V omfatter kun udstyr, teknologi eller software, som kan anvendes til overvågning eller aflytning af internet- eller telefonkommunikation.

4. Den pågældende medlemsstat underretter de øvrige medlemsstater og Kommissionen om alle tilladelser, der er meddelt i medfør af denne artikel, senest fire uger efter meddelelsen af tilladelsen.

Artikel 5

1. Det er forbudt:

a) direkte eller indirekte at yde teknisk bistand eller mæglerservice i forbindelse med udstyr, teknologi eller software i bilag V, eller i forbindelse med levering, fremstilling, vedligeholdelse og anvendelse af udstyr og teknologi i bilag V eller levering, installation, drift eller ajourføring af software i bilag V til personer, enheder eller organer i Syrien eller til anvendelse i Syrien

b) direkte eller indirekte at yde finansiering eller finansiel bistand i forbindelse med udstyr, teknologi og software i bilag V til personer, enheder eller organer i Syrien eller til anvendelse i Syrien

c) at yde tjenester i form af overvågning eller aflytning af telekommunikation eller internetkommunikation direkte eller indirekte til gavn for staten Syrien, Syriens regering, dets offentlige organer, selskaber eller agenturer eller personer eller enheder, der optræder på deres vegne eller efter deres instruks og

d) bevidst og forsætligt at deltage i aktiviteter, der har til formål eller til følge at omgå de i litra a), b) eller c) omhandlede forbud,

medmindre den kompetente myndighed i den pågældende medlemsstat, jf. webstederne i bilag III, forudgående har givet tilladelse på grundlag af artikel 4, stk. 2.

2. I stk. 1, litra c), forstås ved »tjenester til overvågning eller aflytning af telekommunikation eller internettet« tjenester, der især ved hjælp af udstyr, teknologi eller software som nævnt i bilag V giver adgang til og viser en persons indgående og udgående telekommunikation og samtalerelaterede data med henblik på uddragelse, afkodning, optagelse, behandling, analyse og arkivering eller enhver anden aktivitet i tilknytning hertil.

Artikel 6

Det er forbudt:

a) at indføre råolie og olieprodukter i Unionen, hvis de: i) har oprindelse i Syrien eller ii) er blevet udført fra Syrien

b) at indkøbe råolie og olieprodukter, som befinder sig i eller har oprindelse i Syrien

c) at transportere råolie eller olieprodukter, der har oprindelse i Syrien eller udføres fra Syrien, til noget andet land

d) direkte eller indirekte at levere finansieringsmidler eller finansiel bistand, herunder finansielle derivater, samt forsikringer og genforsikringer, i tilknytning til forbuddene i litra a), b) og c) og

e) bevidst og forsætligt at deltage i aktiviteter, der har til formål eller til følge direkte eller indirekte at omgå de i litra a), b), c) og d) omhandlede forbud.

▼M16

Artikel 6a

1. Uanset artikel 6 kan de kompetente myndigheder i medlemsstaterne, jf. webstederne i bilag III, tillade, på vilkår som de skønner hensigtsmæssige, import, køb eller transport af råolie eller olieprodukter eller ydelse af dertil knyttet finansiering eller finansiel bistand, herunder finansielle derivater, samt forsikring og genforsikring, forudsat at følgende betingelser er opfyldt:

a) på baggrund af de oplysninger, der er tilgængelige for den, herunder oplysninger tilvejebragt af den person eller enhed, eller af det organ, der anmoder om tilladelsen, har den kompetente myndighed konstateret, at det med rimelighed kan konkluderes at: i) de pågældende aktiviteter har til formål at yde bistand til den syriske civilbefolkning, navnlig med henblik på at opfylde humanitære hensyn, hjælpe med levering af grundlæggende tjenester, genopbygning eller genopretning af den økonomiske aktivitet, eller til andre civile formål ii) de pågældende aktiviteter ikke medfører, at pengemidler eller økonomiske ressourcer direkte eller indirekte stilles til rådighed for eller er til fordel for en af de personer eller enheder eller et af de organer, der er omhandlet i artikel 14 iii) de pågældende aktiviteter ikke overtræder nogen af de forbud, der er fastlagt i denne afgørelse

b) den berørte medlemsstat har på forhånd konsulteret den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker for så vidt angår blandt andet: i) den kompetente myndigheds konstateringer i henhold til litra a), nr. i) og ii) ii) adgangen til oplysninger, der indikerer, at de relevante aktiviteter eventuelt medfører, at midler eller økonomiske ressourcer stilles til rådighed, direkte eller indirekte til eller til fordel for en person eller enhed eller et organ, der er omhandlet i artikel 2 i forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme ( 15 ) eller artikel 2 i forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen ( 16 ) og den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker har overfor den berørte medlemsstat tilkendegivet sin holdning.

c) I mangel af tilkendegivelse af en holdning fra den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker inden for 30 dage efter anmodningen er blevet fremsat over for dem, kan den kompetente myndighed gå videre med sin beslutning om, hvorvidt der udstedes tilladelse.

2. Ved anvendelsen af betingelserne i stk. 1, litra a) og b) kræver den kompetente myndighed tilstrækkelig information for så vidt angår brugen af tilladelsen, herunder oplysninger om modparterne i transaktionen.

3. Den pågældende medlemsstat underretter inden to uger de øvrige medlemsstater og Kommissionen om alle tilladelser, der er meddelt i medfør af denne artikel.

▼B

Artikel 7

Forbuddene i artikel 6 finder ikke anvendelse på:

a) opfyldelsen, under forudsætning af, at den sker senest den 15. november 2011, af forpligtelser i henhold til aftaler, der blev indgået før den 2. september 2011, forudsat at den fysiske eller juridiske person, enhed eller organ, som ønsker at opfylde den pågældende forpligtelse, mindst syv arbejdsdage i forvejen har givet den kompetente myndighed i hjem-medlemsstaten meddelelse om aktiviteten eller transaktionen, som angivet på de websteder, der står opført i bilag III, eller

b) køb af råolie eller olieprodukter, der var blevet udført af Syrien inden den 2. september 2011 eller, hvis udførslen skete i henhold til litra a), senest den 15. november 2011.

Artikel 8

1. Det er forbudt direkte eller indirekte at sælge, levere, overføre eller eksportere udstyr og teknologi, som er opført i bilag VI, til syriske personer, enheder eller organer eller til anvendelse i Syrien.

2. Bilag VI omfatter nøgleudstyr og -teknologi til følgende centrale sektorer i olie- og gasindustrien i Syrien:

a) efterforskning af råolie og naturgas

b) produktion af råolie og naturgas

c) raffinering

d) likvefaktion af naturgas.

3. Bilag VI omfatter ikke varer, som er opført på den fælles liste over militært udstyr.

Artikel 9

Det er forbudt:

a) direkte eller indirekte at levere teknisk bistand eller mæglervirksomhed i tilknytning til udstyr og ►C3 teknologi, der er opført i bilag VI, eller i tilknytning til levering, fremstilling, vedligeholdelse og anvendelse af varer, der er opført i bilag VI, til syriske personer, enheder eller organer eller til anvendelse i Syrien ◄

b) direkte eller indirekte at yde finansiering eller finansiel bistand i forbindelse med udstyr og teknologi i bilag VI til syriske personer, enheder eller organer eller til anvendelse i Syrien og

c) bevidst og forsætligt at deltage i aktiviteter, der har til formål eller til følge at omgå de i litra a) eller b) omhandlede forbud.

▼M16

Artikel 9a

1. Uanset artikel 8 og 9, kan de kompetente myndigheder i medlemsstaterne, jf. webstederne i bilag III, på vilkår, som de finder passende, tillade salg, levering, overførsel eller eksport af det udstyr og den teknologi, der er opført i bilag VI, eller levering af dertil knyttet teknisk bistand eller mæglerservice, finansiering eller finansiel bistand, forudsat at følgende betingelser er opfyldt:

a) på baggrund af de oplysninger, der er tilgængelige for den, herunder oplysninger tilvejebragt af den person eller enhed, eller af det organ, der anmoder om tilladelsen, har den kompetente myndighed konstateret, at det med rimelighed kan konkluderes at: i) de pågældende aktiviteter har til formål at yde bistand til den syriske civilbefolkning, navnlig med henblik på at opfylde humanitære hensyn, hjælpe med levering af grundlæggende tjenester, genopbygning eller genopretning af den økonomiske aktivitet, eller til andre civile formål ii) de pågældende aktiviteter ikke medfører, at pengemidler eller økonomiske ressourcer direkte eller indirekte stilles til rådighed for eller er til fordel for en af de personer eller enheder eller et af de organer, der er omhandlet i artikel 14 iii) de pågældende aktiviteter ikke overtræder nogen af de forbud, der er fastlagt i denne afgørelse

b) den berørte medlemsstat har på forhånd konsulteret den person eller enhed eller det organ, der er udpeget af i Den Nationale Koalition for de Syriske Revolutions- og Oppositionsstyrker for så vidt angår blandt andet: i) den kompetente myndigheds konstateringer i henhold til litra a), nr. i) og ii) ii) adgangen til oplysninger, der indikerer, at de relevante aktiviteter eventuelt medfører at midler eller økonomiske ressourcer stilles til rådighed, direkte eller indirekte til eller til fordel for en person eller enhed eller et organ, der er omhandlet i artikel 2 i forordning (EF) nr. 2580/2001 eller artikel 2 i forordning (EF) nr. 881/2002. og den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker har overfor den berørte medlemsstat tilkendegivet sin holdning.

c) I mangel af tilkendegivelse af en holdning fra den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker inden for 30 dage efter anmodningen er blevet fremsat over for dem, kan den kompetente myndighed gå videre med sin beslutning om, hvorvidt der udstedes tilladelse.

2. Ved anvendelsen af betingelserne i stk. 1, litra a) og b) kræver den kompetente myndighed tilstrækkelig information for så vidt angår brugen af tilladelsen, herunder oplysninger om modparterne i transaktionen.

3. Den pågældende medlemsstat underretter inden to uger de øvrige medlemsstater og Kommissionen om alle tilladelser, der er meddelt i medfør af denne artikel.

▼B

Artikel 10

1. Forbuddene i artikel 8 eller 9 finder ikke anvendelse på opfyldelsen af kontraktlige forpligtelser, som er tildelt eller indgået før 19. januar 2012, forudsat at den person eller enhed, som ønsker at påberåbe sig denne artikel, mindst 21 kalenderdage i forvejen har underrettet den kompetente myndighed i den medlemsstat, hvor vedkommende har hjemsted, jf. webstederne i bilag III.

2. Med henblik på denne artikel anses en kontrakt for at være »tildelt« en person eller en enhed, hvis den anden kontraherende part hurtigt har sendt skriftlig bekræftelse på tildelingen af kontrakten til den pågældende person eller enhed efter afslutning af den formelle udbudsprocedure.

Artikel 11

Det er forbudt direkte eller indirekte at sælge, levere, overføre eller eksportere nye syrisk udstedte pengesedler og mønter, der er trykt eller slået i Unionen, til Syriens centralbank.

▼M2

Artikel 11a

1. Det er forbudt:

a) direkte eller indirekte at sælge, levere, overføre eller eksportere guld, ædle metaller og diamanter, der er opført i bilag VIII, uanset om de har oprindelse i Unionen eller ej, til Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem

b) direkte eller indirekte at købe, importere eller transportere guld, ædle metaller og diamanter, der er opført i bilag VIII, uanset om de har oprindelse i Syrien eller ej, fra Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem og

c) direkte eller indirekte at yde teknisk bistand eller mæglervirksomhed og finansiering eller finansiel bistand i forbindelse med varerne i litra a) og b) til fra Syriens regering, dens offentlige organer, selskaber og agenturer, Syriens centralbank, personer, enheder eller organer, der handler på deres vegne eller efter deres anvisning, eller enheder eller organer, der ejes eller kontrolleres af dem.

2. Bilag VIII omfatter guld, ædle metaller og diamanter, som er omfattet af forbuddene i stk. 1.

▼M5

Artikel 11b

1. Det er forbudt:

a) direkte eller indirekte at sælge, levere, overføre eller eksportere luksusvarer, jf. listen i bilag X, til Syrien

b) bevidst og forsætligt at deltage i aktiviteter, der har til formål eller til følge direkte eller indirekte at omgå det i litra a) omhandlede forbud.

2. Uanset stk. 1, litra a), finder det forbud, der er omhandlet deri, ikke anvendelse på varer uden erhvervsmæssig karakter, bestemt til personlig brug, indeholdt i rejsendes bagage.

▼M17

Artikel 11c

1. Det er forbudt at importere, eksportere, overføre eller yde mæglervirksomhed i forbindelse med import, eksport eller overførsel af varer, der udgør syrisk kulturarv, og andre varer af arkæologisk, historisk, kulturel, særlig videnskabelig eller religiøs betydning, herunder sådanne opført i bilag XI, hvis der er rimelig grund til at antage, at varerne er blevet fjernet fra Syrien uden den retmæssige ejers samtykke eller i strid med syrisk lov eller international ret, navnlig hvis varerne udgør en integrerende del af enten de offentlige samlinger, som er opført i de syriske museers, arkivers, bibliotekers eller de syriske religiøse institutioners kataloger.

2. Forbuddet i stk. 1 finder ikke anvendelse, hvis det påvises, at

a) varerne blev eksporteret fra Syrien inden den 9. maj 2011, eller

b) varerne bliver bragt sikkert tilbage til deres retsmæssige ejere i Syrien.

▼B







KAPITEL III

RESTRIKTIONER PÅ DELTAGELSE I INFRASTRUKTURPROJEKTER

Artikel 12

▼M10

1. Det er forbudt:

a) at sælge, levere, overføre eller eksportere udstyr eller teknologi, der er opført på listen i bilag VII, til brug for anlæg eller installation af nye kraftværker til elproduktion i Syrien

b) direkte eller indirekte at yde teknisk bistand, finansiering eller finansiel bistand, herunder finansielle derivater samt forsikring eller genforsikring i forbindelse med de i litra a) omhandlede projekter.

▼B

2. Dette forbud gælder ikke opfyldelsen af forpligtelser i henholder til kontrakter og aftaler, som er indgået før 19. januar 2012, forudsat at den person eller enhed, som ønsker at påberåbe sig denne artikel, mindst 21 kalenderdage i forvejen har underrettet den kompetente myndighed i den medlemsstat, hvor vedkommende har hjemsted, jf. webstederne i bilag III.







KAPITEL IV

RESTRIKTIONER PÅ FINANSIERING AF VISSE VIRKSOMHEDER

Artikel 13

1. Det er forbudt:

a) at yde lån eller kreditter til de i stk. 2 omhandlede syriske personer, enheder eller organer

b) at erhverve eller udvide sin kapitalinteresse i de i stk. 2 omhandlede syriske personer, enheder eller organer

c) at oprette joint ventures med de i stk. 2 omhandlede syriske personer, enheder eller organer

d) bevidst og forsætligt at deltage i aktiviteter, der har til formål eller til følge at omgå de i litra a), b) og c) omhandlede forbud.

2. Forbuddene i stk. 1 finder anvendelse på syriske personer, enheder eller organer, der er involveret i:

a) efterforskning efter, produktion eller raffinering af råolie eller

b) anlæg eller installation af nye kraftværker til elproduktion.

3. I stk. 2 alene forstås ved:

a) »efterforskning af råolie« omfatter efterforskning efter, afsøgning af mulighederne for udvinding og forvaltning af råolie samt levering af geologiske tjenester i forbindelse med sådanne reserver

b) »raffinering af råolie« forarbejdning, konditionering eller forberedelse af olie til det i sidste instans endelige salg af brændstoffer.

4. Forbuddene i stk. 1:

a) berører ikke opfyldelsen af en forpligtelse i henhold til kontrakter eller aftaler vedrørende: i) efterforskning, produktion eller raffinering af råolie, som er indgået før den 23. september 2011 ii) anlæg eller installation af nye kraftværker til elproduktion, som er indgået før 19. januar 2012

b) er ikke til hinder for udvidelse af en kapitalinteresse, der vedrører: i) efterforskning, produktion eller raffinering af råolie, hvis en sådan udvidelse udgør en forpligtelse i henhold til en aftale, der er indgået inden den 23. september 2011 ii) anlæg eller installation af nye kraftværker til elproduktion, hvis en sådan udvidelse er en forpligtelse under en aftale indgået før 19. januar 2012.

▼M16

Artikel 13a

1. Uanset artikel 13, stk. 1, skal de kompetente myndigheder i medlemsstaterne, jf. webstederne i bilag III, tillade, på vilkår som de skønner hensigtsmæssige, at der ydes lån eller kreditter til, erhverves en andel i, eller at denne udvides, eller at der oprettes joint ventures med syriske personer, enheder eller organer, der er omhandlet i artikel 13, stk. 2, litra a), forudsat at følgende betingelser er opfyldt:

a) på baggrund af de oplysninger, der er tilgængelige for den, herunder oplysninger tilvejebragt af den person eller enhed, eller af det organ, der anmoder om tilladelsen, har den kompetente myndighed konstateret, at det med rimelighed kan konkluderes at: i) de pågældende aktiviteter har til formål at yde bistand til den syriske civilbefolkning, navnlig med henblik på at opfylde humanitære hensyn, hjælpe med levering af grundlæggende tjenester, genopbygning eller genopretning af den økonomiske aktivitet eller andre civile formål ii) de pågældende aktiviteter ikke medfører, at pengemidler eller økonomiske ressourcer direkte eller indirekte stilles til rådighed for eller er til fordel for en af de personer eller enheder eller et af de organer, der er omhandlet i artikel 14 iii) de pågældende aktiviteter ikke overtræder nogen af de forbud, der er fastlagt i denne afgørelse

b) den berørte medlemsstat har på forhånd konsulteret den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker for så vidt angår blandt andet: i) den kompetente myndigheds konstateringer i henhold til litra a), nr. i) og ii) ii) adgangen til oplysninger, der indikerer, at de relevante aktiviteter eventuelt medfører, at midler eller økonomiske ressourcer stilles til rådighed, direkte eller indirekte til eller til fordel for en person eller enhed eller et organ, der er omhandlet i artikel 2 i forordning (EF) nr. 2580/2001 eller artikel 2 i forordning (EF) nr. 881/2002 og den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker har overfor den berørte medlemsstat tilkendegivet sin holdning.

c) I mangel af tilkendegivelse af en holdning fra den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker inden for 30 dage efter anmodningen er blevet fremsat over for dem, kan den kompetente myndighed gå videre med sin beslutning om, hvorvidt der udstedes tilladelse.

2. Ved anvendelsen af betingelserne i stk. 1, litra a) og b) kræver den kompetente myndighed tilstrækkelig information for så vidt angår brugen af tilladelsen, herunder oplysninger om modparterne i transaktionen.

3. Den pågældende medlemsstat underretter inden to uger de øvrige medlemsstater og Kommissionen om alle tilladelser, der er meddelt i medfør af denne artikel.

▼B







KAPITEL V

INDEFRYSNING AF PENGEMIDLER OG ØKONOMISKE RESSOURCER

Artikel 14

1. Alle pengemidler og økonomiske ressourcer, som tilhører, ejes, besiddes eller kontrolleres af de fysiske eller juridiske personer, enheder og organer, der er opført på listerne i bilag II og IIa, indefryses.

2. Ingen pengemidler eller økonomiske ressourcer må direkte eller indirekte stilles til rådighed for eller til fordel for de fysiske eller juridiske personer, enheder eller organer, der er opført på listerne i bilag II og IIa.

3. Bevidst og forsætlig deltagelse i aktiviteter, der direkte eller indirekte har til formål eller virkning at omgå de i stk. 1 og 2 omhandlede foranstaltninger, er forbudt.

Artikel 15

1. Bilag II og IIa består af følgende:

a) Bilag II er en liste over fysiske eller juridiske personer, enheder og organer, som Rådet i overensstemmelse med artikel 19, stk. 1, i afgørelse 2011/782/FUSP har konstateret er personer eller enheder, der er ansvarlige for den voldelige undertrykkelse af civilbefolkningen i Syrien, personer og enheder, der drager fordel af eller støtter regimet, og fysiske eller juridiske personer og enheder med tilknytning til dem, og som denne forordnings artikel 21 ikke finder anvendelse på.

b) Bilag IIa er en liste over enheder, som Rådet i overensstemmelse med artikel 19, stk. 1, i afgørelse nr. 2011/782/FUSP har konstateret er enheder med tilknytning til de personer eller enheder, der er ansvarlige for den voldelige undertrykkelse af civilbefolkningen i Syrien, eller til personer og enheder, der drager fordel af eller støtter styret, og som denne forordnings artikel 21 finder anvendelse på.

2. Bilag II og IIa indeholder begrundelsen for at opføre de pågældende personer, enheder og organer på listen.

3. Bilag II og IIa indeholder ligeledes de tilgængelige oplysninger, som er nødvendige for at identificere de pågældende fysiske eller juridiske personer, enheder og organer. For så vidt angår fysiske personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er bekendt, og funktion eller erhverv. For så vidt angår juridiske personer, enheder eller organer kan sådanne oplysninger omfatte navne, registreringssted og -dato, registreringsnummer og forretningssted.

▼M13

Artikel 16

Uanset artikel 14 kan medlemsstaternes kompetente myndigheder, jf. webstederne i bilag III, give tilladelse til frigivelse af visse indefrosne pengemidler eller økonomiske ressourcer eller til, at visse indefrosne pengemidler eller økonomiske ressourcer stilles til rådighed på sådanne vilkår, som de skønner hensigtsmæssige, når de har konstateret, at pengemidlerne eller de økonomiske ressourcer:

a) er nødvendige til dækning af basale behov hos de fysiske eller juridiske personer, enheder eller organer, der er opført på listerne i bilag II og IIa, og de familiemedlemmer, som disse fysiske personer har forsørgerpligt over for, herunder til betaling af fødevarer, husleje eller renter og afdrag på hypoteklån, medicin og lægebehandling, skatter, forsikringspræmier og offentlige forbrugsafgifter

b) alene er bestemt til betaling af rimelige honorarer og godtgørelse af udgifter i forbindelse med juridisk bistand

c) alene er bestemt til betaling af afgifter eller administrationsgebyrer for opbevaring eller vedligeholdelse af indefrosne pengemidler eller økonomiske ressourcer

d) er nødvendige til afholdelse af ekstraordinære udgifter, såfremt den kompetente myndighed har meddelt de andre medlemsstaters kompetente myndigheder og Kommissionen, hvorfor den skønner, at der bør gives særlig tilladelse, mindst to uger før meddelelsen af tilladelsen

e) betales til eller fra en konto, der indehaves af en diplomatisk eller konsulær repræsentation eller en international organisation, der nyder immunitet i overensstemmelse med folkeretten, for så vidt de pågældende betalinger skal anvendes til den diplomatiske eller konsulære repræsentations eller den internationale organisations officielle formål

▼M17

f) er nødvendige til humanitære formål, såsom levering af eller lettelse af levering af bistand, herunder beholdninger af lægemidler og medicinsk udstyr, fødevarer, humanitære hjælpearbejdere og relateret bistand, forudsat at pengemidlerne eller de økonomiske ressourcer, for så vidt angår frigivelse af indfrosne pengemidler eller økonomiske ressourcer, frigives til FN med henblik på levering af bistand eller lettelse af levering af bistand i Syrien i overensstemmelse med beredskabsplanen for humanitær bistand til Syrien (SHARP)

▼M13

g) er nødvendige for at garantere menneskers sikkerhed eller beskytte miljøet.

▼M17

h) er nødvendige til evakueringer fra Syrien.

▼M13

Den pågældende medlemsstat underretter de øvrige medlemsstater og Kommissionen om alle tilladelser, der er meddelt i medfør af denne artikel, senest fire uger efter meddelelsen af tilladelsen.

▼M17

Artikel 16a

1. Tilladelser givet i henhold til artikel 16, stk. 1, litra f), inden 15. december 2013 berøres ikke af ændringerne i artikel 16, første afsnit, litra f), i Rådets forordning (EU) nr. 1332/2013 ( 17 ).

2. Anmodninger om tilladelser i henhold til artikel 16, stk. 1, litra f), indgivet inden 15. december 2013 anses for at være trukket tilbage, medmindre personen, enheden eller organet bekræfter sin hensigt om at opretholde anmodningen efter denne dato.

▼B

Artikel 17

Uanset artikel 14 kan medlemsstaternes kompetente myndigheder, jf. webstederne i bilag III, give tilladelse til frigivelse af visse indefrosne pengemidler eller økonomiske ressourcer eller til, at visse indefrosne pengemidler eller økonomiske ressourcer stilles til rådighed på sådanne vilkår, som de skønner hensigtsmæssige, når de har konstateret, at levering af sådanne pengemidler eller økonomiske ressourcer er nødvendige til at dække civilbefolkningen i Syriens essentielle energibehov, såfremt den kompetente myndighed for hver leveringskontrakt har meddelt de andre medlemsstaters kompetente myndigheder og Kommissionen, hvorfor den skønner, at der bør gives særlig tilladelse, mindst fire uger før meddelelsen af tilladelsen.

▼M13

Artikel 18

1. Uanset artikel 14 kan medlemsstaternes kompetente myndigheder, jf. webstederne i bilag III, give tilladelse til frigivelse af visse indefrosne pengemidler og økonomiske ressourcer, hvis følgende betingelser er opfyldt:

a) pengemidlerne eller de økonomiske ressourcer er omfattet af en voldgiftsmæssig afgørelse, der er truffet forud for den dato, hvor de fysiske eller juridiske personer, enheder eller organer, der er omhandlet i artikel 14, blev opført på listen i bilag II eller IIa, eller af en judiciel eller administrativ afgørelse, der er truffet i Unionen, eller en judiciel afgørelse, der kan fuldbyrdes i den pågældende medlemsstat, forud for eller efter den dato

b) pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan afgørelse eller er anerkendt som gyldige ved en sådan afgørelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

c) afgørelsen er ikke til fordel for en fysisk eller juridisk person, en enhed eller et organ, der er opført på listen i bilag II eller IIa

d) anerkendelse af afgørelsen er ikke i strid med almindelige retsprincipper i den pågældende medlemsstat.

2. Den pågældende medlemsstat underretter de øvrige medlemsstater og Kommissionen om alle tilladelser, der er meddelt i medfør af denne artikel.

▼B

Artikel 19

1. Artikel 14, stk. 2, gælder ikke beløb, der tilføres indefrosne konti i form af:

a) renter eller andre former for afkast fra disse konti ,

b) forfaldne beløb i henhold til kontrakter, aftaler eller forpligtelser, som er indgået eller opstået inden den dato, hvor disse konti blev omfattet af denne forordning eller

▼M13

c) forfaldne beløb i henhold til retslige, administrative eller voldgiftsmæssige afgørelser, der er truffet i en medlemsstat, eller som kan fuldbyrdes i den pågældende medlemsstat

▼B

forudsat at sådanne renter, andre former for afkast og beløb indefryses i henhold til artikel 14, stk. 1.

2. Artikel 14, stk. 2, er ikke til hinder for, at finansielle institutioner eller kreditinstitutter i Unionen, der modtager pengemidler overført til en konto tilhørende en fysisk eller juridisk personer, en enhed eller et organ, der er opført på listen, krediterer de indefrosne konti med disse beløb, forudsat at alle beløb, der tilføres disse konti også indefryses. Den finansielle institution eller kreditinstituttet underretter straks den kompetente myndighed om sådanne transaktioner.

Artikel 20

Uanset artikel 14 kan medlemsstaternes kompetente myndigheder, jf. webstederne i bilag III, når en person, en enhed eller et organ, der er opført i bilag II eller IIa, skal betale forfaldne beløb i henhold til kontrakter, aftaler eller forpligtelser, som den pågældende person eller enhed eller det pågældende organ har indgået eller pådraget sig inden den dato, hvor den pågældende person eller enhed eller det pågældende organ blev optaget på listen, tillade frigivelse af visse indefrosne pengemidler eller økonomiske ressourcer på de vilkår, de finder passende, når betalingen ikke direkte eller indirekte modtages af en person eller enhed omhandlet i artikel 14.

▼M10

Artikel 20a

Uanset artikel 14 kan medlemsstaternes kompetente myndigheder, jf. webstederne opført i bilag III, tillade, på sådanne betingelser, som de skønner egnede, overførsel foretaget af eller via en finansiel enhed, der er opført på listen i bilag II eller IIa, af pengemidler eller økonomiske ressourcer når overførslen vedrører en betaling fra en person eller enhed, der ikke er opført på listen i bilag II eller IIa, i forbindelse med finansiel støtte til syriske statsborgere, der følger en uddannelse eller deltager i akademisk forskning i Unionen, forudsat at den relevante medlemsstats kompetente myndighed har konstateret i det konkrete tilfælde, at betalingen ikke direkte eller indirekte vil blive modtaget af en person eller enhed opført på listen i bilag II eller IIa.

▼B

Artikel 21

Som undtagelse fra artikel 14, stk. 1, kan en enhed, som er opført i bilag IIa, i en periode på to måneder fra datoen for dens udpegelse foretage en betaling med indefrosne pengemidler eller økonomiske ressourcer, som denne enhed har modtaget efter datoen for dens udpegelse, forudsat at:

a) den pågældende betaling er forfalden i henhold til en handelskontrakt og

b) den kompetente myndighed i den relevante medlemsstat har konstateret, at betalingen ikke direkte eller indirekte er modtaget af en person eller enhed, der er opført i bilag II eller bilag IIa.

▼M10

Artikel 21a

1. Uanset artikel 14 kan medlemsstaternes kompetente myndigheder, jf. webstederne opført i bilag III, tillade, på sådanne betingelser, som de skønner egnede:

a) en overførsel foretaget af eller via Syriens centralbank af pengemidler eller økonomiske ressourcer, der er modtaget og indefrosset efter tidspunktet for dens udpegelse, når overførslen vedrører en betaling i forbindelse med en specifik handelskontrakt, eller

b) en overførsel af pengemidler eller økonomiske ressourcer til eller via Syriens centralbank, når overførslen vedrører en betaling i forbindelse med en specifik handelskontrakt

forudsat at den kompetente myndighed i den relevante medlemsstat i det konkrete tilfælde har konstateret, at betalingen ikke direkte eller indirekte vil blive modtaget af en anden person eller enhed, der er opført i bilag II eller IIa, og forudsat at overførslen ikke i øvrigt er forbudt ved denne forordning.

2. Uanset artikel 14 kan medlemsstaternes kompetente myndigheder, jf. webstederne opført i bilag III, tillade, på sådanne betingelser, som de skønner egnede en overførsel foretaget af eller via Syriens centralbank af indefrosne pengemidler eller økonomiske ressourcer med henblik på at tilføre finansielle institutioner henhørende under medlemsstaternes jurisdiktion likviditet til finansiering af handel.

▼M13

Artikel 21b

Artikel 14, stk. 2, hindrer ikke handlinger eller transaktioner, der udføres med hensyn til Syrian Arab Airlines alene med det formål at evakuere unionsborgere og deres familiemedlemmer fra Syrien.

▼M17

Artikel 21c

1. Uanset artikel 14 kan de kompetente myndigheder i medlemsstaterne, jf. webstederne i bilag III, på vilkår, som de finder passende, tillade:

a) en overførsel foretaget af eller via Commercial Bank of Syria af pengemidler eller økonomiske ressourcer, som er modtaget fra et sted uden for Unionens område eller indefrosset efter datoen for dens udpegelse, når den pågældende overførsel vedrører en betaling, der foretages i forbindelse med en specifik handelskontrakt om levering af lægemidler, fødevarer, indlogering, sanitet eller hygiejne til civil brug, eller

b) en overførsel af pengemidler eller økonomiske ressourcer fra et sted uden for Unionens område til eller via Commercial Bank of Syria, når den pågældende overførsel vedrører en betaling, der foretages i forbindelse med en specifik handelskontrakt om levering af lægemidler, fødevarer, indlogering, sanitet eller hygiejne til civil brug,

forudsat at den relevante medlemsstat i det konkrete tilfælde har konstateret, at betalingen ikke, hverken direkte eller indirekte, modtages af en person eller enhed, der er omhandlet i bilag II eller IIa, og forudsat at overførslen ikke på anden vis er forbudt i henhold til denne forordning.

2. De pågældende medlemsstater informerer inden for fire uger de andre medlemsstater og Kommissionen om enhver tilladelse, der er meddelt i henhold til denne artikel.

▼B

Artikel 22

Fysiske og juridiske personer, enheder og organer, som gennemfører forordningen, herunder disses ledelse og personale, kan ikke på nogen måde drages til ansvar for at have indefrosset pengemidler og økonomiske ressourcer eller for at have afvist at stille pengemidler eller økonomiske ressourcer til rådighed, når det er gjort i god tro, dvs. i forvisning om, at dette er i overensstemmelse med denne forordning, medmindre det godtgøres, at indefrysningen eller tilbageholdelsen er sket som følge af forsømmelighed.







KAPITEL VI

RESTRIKTIONER PÅ PENGEOVERFØRSLER OG PÅ FINANSIELLE TJENESTEYDELSER

Artikel 23

Den Europæiske Investeringsbank (EIB):

a) forbydes at foretage udbetalinger i henhold til eller i forbindelse med eksisterende låneaftaler mellem staten Syrien eller syriske offentlige myndigheder og EIB, og

b) suspenderer alle eksisterende tjenesteydelseskontrakter i forbindelse med projekter, som skal gennemføres i Syrien, og som finansieres med de låneaftaler, der er omhandlet i litra a), og som direkte eller indirekte gavner staten Syrien eller offentlige myndigheder i landet.

Artikel 24

Det er forbudt:

a) direkte eller indirekte til nedennævnte at sælge eller af nedennævnte at købe statsobligationer eller statsgaranterede obligationer udstedt efter 19. januar 2012: i) staten Syrien eller Syriens regering og dets offentlige organer, selskaber og agenturer ii) syriske kredit- eller finansieringsinstitutter iii) fysiske og juridiske personer, enheder eller organer, der optræder på vegne af eller efter instruks fra juridiske personer, enheder eller organer omhandlet i nr. i) eller ii) iv) juridiske personer, enheder eller organer, som ejes eller kontrolleres af personer, enheder eller organer omhandlet i nr. i), ii) eller iii)

b) at yde mæglervirksomhed med hensyn til statsobligationer eller statsgaranterede obligationer udstedt efter 19. januar 2012 til personer, enheder eller organer omhandlet i litra a)

c) at bistå personer, enheder eller organer omhandlet i litra a) med henblik på at udstede statsobligationer eller statsgaranterede obligationer ved at yde mæglervirksomhed, reklamevirksomhed eller andre ydelser vedrørende sådanne obligationer.

Artikel 25

1. Det er forbudt kredit- og finansieringsinstitutter, som er omfattet af artikel 35:

a) at åbne en ny bankkonto hos syriske kredit- eller finansieringsinstitutter

b) at etablere bankforretningsforbindelser med syriske kredit- eller finansieringsinstitutter

c) at åbne repræsentationskontorer i Syrien eller at etablere filialer eller datterselskaber i Syrien

d) at indgå joint ventures med syriske kredit- eller finansieringsinstitutter.

2. Det er forbudt:

a) at tillade, at der i Unionen åbnes repræsentationskontorer eller oprettes filialer eller datterselskaber af syriske kredit- eller finansieringsinstitutter

b) at indgå aftaler for eller på vegne af syriske kredit- eller finansieringsinstitutter om åbning af repræsentationskontorer eller oprettelse af filialer eller datterselskaber i Unionen

c) at give et repræsentationskontor, en filial eller et datterselskab af syriske kredit- eller finansieringsinstitutter tilladelse til at påbegynde eller udøve virksomhed som kredit- eller finansieringsinstitut eller enhver anden forretning, som kræver forudgående tilladelse, hvis repræsentationskontoret, filialen eller datterselskabet ikke var operationelt inden 19. januar 2012

d) for syriske kredit- eller finansieringsinstitutter at erhverve eller udvide deres andele eller erhverve andre ejerskabsinteresser i kredit- eller finansieringsinstitutter, som er omfattet af artikel 35.

▼M16

Artikel 25a

1. Uanset artikel 25, stk. 1, litra a) og c), kan de kompetente myndigheder i medlemsstaterne, jf. webstederne i bilag III, tillade, på vilkår, som de finder hensigtsmæssige, at der åbnes en ny bankkonto eller et nyt repræsentationskontor eller oprettes en ny filial eller et datterselskab, forudsat at følgende betingelser er opfyldt:

a) på baggrund af de oplysninger, der er tilgængelige for den, herunder oplysninger tilvejebragt af den person eller enhed, eller af det organ, der anmoder om tilladelsen, har den kompetente myndighed konstateret, at det med rimelighed kan konkluderes at: i) de pågældende aktiviteter har til formål at yde bistand til den syriske civilbefolkning, navnlig med henblik på at opfylde humanitære hensyn, hjælpe med levering af grundlæggende tjenester, genopbygning eller genopretning af den økonomiske aktivitet eller andre civile formål ii) de pågældende aktiviteter ikke medfører, at pengemidler eller økonomiske ressourcer direkte eller indirekte stilles til rådighed for eller er til fordel for en af de personer eller enheder eller et af de organer, der er omhandlet i artikel 14 iii) de pågældende aktiviteter ikke overtræder nogen af de forbud, der er fastlagt i denne forordning,

b) den berørte medlemsstat har på forhånd konsulteret den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker for så vidt angår blandt andet: i) den kompetente myndigheds konstateringer i henhold til litra a), nr. i) og ii) ii) adgangen til oplysninger, der indikerer, at de relevante aktiviteter eventuelt medfører, at midler eller økonomiske ressourcer stilles til rådighed, direkte eller indirekte til eller til fordel for en person eller enhed eller et organ, der er omhandlet i artikel 2 i forordning (EF) nr. 2580/2001 eller artikel 2 i forordning (EF) nr. 881/2002 og den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker har overfor den berørte medlemsstat tilkendegivet sin holdning.

c) I mangel af tilkendegivelse af en holdning fra den person eller enhed eller det organ, der er udpeget af Den Nationale Koalition for de Syriske Revolutions- og Oppositionsstyrker inden for 30 dage efter anmodningen er blevet fremsat over for dem, kan den kompetente myndighed gå videre med sin beslutning om, hvorvidt der udstedes tilladelse.

2. Ved anvendelsen af betingelserne i stk. 1, litra a) og b) kræver den kompetente myndighed tilstrækkelig information for så vidt angår brugen af tilladelsen, herunder oplysninger om modparterne i transaktionen.

3. Den pågældende medlemsstat underretter inden to uger de øvrige medlemsstater og Kommissionen om alle tilladelser, der er meddelt i medfør af denne artikel.

▼B

Artikel 26

1. Det er forbudt:

a) at levere forsikrings- eller genforsikringsydelser til: i) staten Syrien, Syriens regering, dets offentlige organer, selskaber eller agenturer eller ii) fysiske eller juridiske personer, enheder eller organer, der optræder på vegne af eller efter instruks fra juridiske personer, enheder eller organer omhandlet i nr. i).

b) bevidst og forsætligt at deltage i aktiviteter, der har til formål eller til følge at omgå de i litra a) omhandlede forbud.

2. Stk. 1, litra a), nr. i), finder ikke anvendelse på levering af obligatorisk forsikring eller ansvarsforsikring til syriske personer, enheder eller organer, der er etableret i Unionen eller på forsikring til diplomatiske eller konsulære missioner i Unionen.

3. Stk. 1, litra a), nr. ii), finder ikke anvendelse på levering af forsikring, herunder syge- og rejseforsikringsydelser, til enkeltpersoner, der handler som privatpersoner, og på genforsikring af sådanne ydelser.

Stk. 1, litra a), nr. ii), er ikke til hinder for levering af forsikring eller genforsikring til ejere af skibe, fly eller køretøjer, der er chartret af personer, enheder eller organer, der er omhandlet i stk. 1, litra a), nr. i), og som ikke er opført i bilag II eller IIa.

I forbindelse med stk. 1, litra a), nr. ii), anses personer, enheder eller organer ikke for at optræde efter instruks fra personer, enheder eller organer omhandlet i stk. 1, litra a), nr. i), når denne instruks tager sigte på dokning, lastning eller losning af eller sikker transit for et skib eller et fly, som midlertidigt opholder sig i syrisk farvand eller luftrum.

4. Denne artikel forbyder forlængelse og fornyelse af forsikrings- og genforsikringsaftaler, som er indgået før 19. januar 2012 genforsikrer til at acceptere en forlængelse eller fornyelse af en police), men den forbyder ikke opfyldelse af aftaler, som er indgået før ikrafttrædelsesdatoen, jf. dog artikel 14, stk. 2.

▼M13







KAPITEL VIA

TRANSPORTRESTRIKTIONER

Artikel 26a

1. Det er i overensstemmelse med folkeretten forbudt at acceptere eller give adgang til lufthavne i Unionen for rene fragtflyvninger, der gennemføres af syriske befordrere, og alle flyvninger, der gennemføres af Syrian Arab Airlines, bortset fra de tilfælde hvor:

a) luftfartøjet deltager i ikke-regelmæssige internationale flyvninger, og der er tale om tekniske eller ikke-erhvervsmæssige landinger, eller

b) luftfartøjet deltager i planmæssig international luftfart, og der er tale om tekniske landinger

som fastlagt i henhold til Chicagokonventionen angående international civil luftfart eller overenskomsten om transitrettigheder for internationale luftruter.

2. Stk. 1 finder ikke anvendelse på flyvninger, der alene udføres for at evakuere EU-borgere og deres familiemedlemmer fra Syrien.

3. Bevidst og forsætlig deltagelse i aktiviteter, der har til formål eller til følge at omgå forbuddet, der er nævnt i stk. 1, er forbudt.

▼B







KAPITEL VII

ALMINDELIGE OG AFSLUTTENDE BESTEMMELSER

Artikel 27

Intet krav, herunder krav om kompensation eller erstatning eller andre tilsvarende krav, såsom krav om modregning, bøder eller krav i henhold til en garanti, krav om forlængelse eller indfrielse af en obligation, finansiel garanti, herunder gældsbreve eller lignende instrumenter i forbindelse med kontrakter eller transaktioner, hvis gennemførelse direkte eller indirekte helt eller delvis er blevet påvirket af foranstaltninger truffet i medfør af denne forordning, bør tildeles den syriske regering, dens offentlige organer, selskaber og agenturer eller til nogen person eller enhed, som rejser fordringer på dens vegne eller til dens fordel.

Artikel 28

Forbuddene i denne forordning medfører ikke nogen form for ansvar for de berørte fysiske eller juridiske personer, enheder eller organer, hvis disse ikke vidste og ikke havde rimelig grund til at formode, at deres handlinger ville være i strid med det pågældende forbud.

Artikel 29

1. Med forbehold af gældende regler vedrørende indberetning, fortrolighed og tavshedspligt skal fysiske og juridiske personer, enheder og organer:

a) straks videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 14, til den kompetente myndighed, jf. webstederne i bilag III, i den medlemsstat, hvor de er bosat eller etableret, og enten direkte eller gennem medlemsstaterne fremsende oplysningerne til Kommissionen, og

b) samarbejde med den kompetente myndighed om kontrol af disse oplysninger.

2. Alle oplysninger, som gives eller modtages i henhold til denne artikel, må kun anvendes til de formål, hvortil de er givet eller modtaget.

Artikel 30

Medlemsstaterne og Kommissionen underretter straks hinanden om de foranstaltninger, der træffes i henhold til denne forordning, og udveksler andre relevante oplysninger, som de råder over, og som har relation til denne forordning, navnlig oplysninger om overtrædelser, håndhævelsesproblemer og domme afsagt af nationale domstole.

Artikel 31

Kommissionen bemyndiges til at ændre bilag III på grundlag af oplysninger fra medlemsstaterne.

Artikel 32

1. Når Rådet træffer afgørelse om foranstaltninger i henhold til artikel 14 med hensyn til en fysisk eller juridisk person, en enhed eller et organ, ændrer det bilag II eller bilag IIa i overensstemmelse hermed.

2. Rådet meddeler sin afgørelse, herunder begrundelsen for at opføre den fysiske eller juridiske person, den enhed eller det organ, der er omhandlet i stk. 1, enten direkte, hvis adressen er kendt, eller ved offentliggørelse af en bekendtgørelse, der giver den pågældende fysiske eller juridiske person eller enhed eller det pågældende organ mulighed for at fremsætte bemærkninger.

3. Fremsættes der bemærkninger eller forelægges der væsentlig ny dokumentation, tager Rådet sin afgørelse op til fornyet overvejelse og underretter den fysiske eller juridiske person, enheden eller organet herom.

4. Listerne i bilag II og IIa revideres med regelmæssige mellemrum og mindst hver 12. måned.

Artikel 33

1. Medlemsstaterne fastsætter regler for, hvilke sanktioner der skal anvendes ved overtrædelse af bestemmelserne i denne forordning, og træffer alle nødvendige foranstaltninger for at sikre, at de iværksættes. Sanktionerne skal være effektive, stå i rimeligt forhold til overtrædelsen og have afskrækkende virkning.

2. Medlemsstaterne giver Kommissionen meddelelse om disse bestemmelser straks efter 19. januar 2012 og underretter den om alle senere ændringer.

Artikel 34

Når denne forordning indeholder krav om, at der skal gives meddelelse eller underretning til Kommissionen eller på anden måde kommunikeres med den, skal der bruges den adresse og de øvrige kontaktoplysninger, der er angivet i bilag III.

Artikel 35

Denne forordning gælder:

a) på Unionens område, herunder i dens luftrum

b) om bord på fly og skibe under en medlemsstats jurisdiktion

c) alle personer inden for eller uden for Unionens område, som er statsborgere i en medlemsstat

d) alle juridiske personer, enheder og organer, der er oprettet eller stiftet i henhold til en medlemsstats lovgivning

e) juridiske personer, enheder og organer for så vidt angår virksomhed, der helt eller delvis udøves i Unionen.

Artikel 36

Forordning (EU) nr. 442/2011 ophæves.

Artikel 37

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M16 —————

▼M5









BILAG Ia

LISTE OVER UDSTYR, VARER OG TEKNOLOGI SOM OMHANDLET I ARTIKEL 2a

DEL 1

Indledende noter

1. Denne del omfatter varer, software og teknologi, der er opført i bilag I til forordning (EF) nr. 428/2009 ( 18 ).

2. Medmindre andet er angivet, henviser referencenumrene i nedenstående kolonne med overskriften »Nr.« til nummeret i kontrollisten, og nedenstående kolonne med overskriften »Beskrivelse« henviser til kontrolbeskrivelserne af produkter med dobbelt anvendelse, som findes i bilag I til forordning (EF) nr. 428/2009.

3. Udtryk i »enkelte anførselstegn« defineres i en teknisk note under det pågældende punkt.

4. Udtryk i »dobbelte anførselstegn« defineres i bilag I til forordning (EF) nr. 428/2009.

Generelle noter

1. Kontrolforanstaltningerne i dette bilag gælder også ved eksport af et ikke-kontrolleret produkt (herunder samlede anlæg), der indeholder en eller flere kontrollerede komponenter, hvis den kontrollerede komponent/de kontrollerede komponenter er hovedbestanddelen af produktet og let kan fjernes eller bruges til andre formål. NB: Ved vurderingen af, om den kontrollerede komponent/de kontrollerede komponenter skal betragtes som hovedbestanddel, er det nødvendigt at afveje faktorer såsom kvantitet, værdi og teknologisk knowhow samt andre særlige omstændigheder, der kan betyde, at den kontrollerede komponent/de kontrollerede komponenter må betragtes som hovedbestanddel af produktet.

2. De produkter, der er specificeret i dette bilag, omfatter både produkter som nye og i brugt tilstand.

Generel teknisk note (GTN)

(Læses i forbindelse med denne dels afsnit B)

1. Det salg, den levering, overførsel eller eksport af »teknologi«, der »kræves« til »udvikling«, »produktion« eller »brug« af varer, hvis salg, levering, overførsel eller eksport kontrolleres i medfør af denne dels afsnit A, B, C og D, kontrolleres i overensstemmelse med bestemmelserne i afsnit E.

2. Den »teknologi«, der »kræves« til »udvikling«, »produktion« eller »brug« af varer, der er underlagt eksportkontrol, forbliver under eksportkontrol, også når den kan anvendes på varer, der ikke er underlagt eksportkontrol.

3. Kontrol anvendes ikke på den »teknologi«, der minimalt kræves til installation, drift, vedligeholdelse (eftersyn) og reparation af de varer, der ikke kontrolleres, eller hvortil der tidligere er givet tilladelse i overensstemmelse med denne forordning.

4. Kontrol anvendes ikke på »teknologi« til »fri offentlig anvendelse« eller til »videnskabelig grundforskning« eller på de oplysninger, der som minimum kræves til patentansøgninger.

A. UDSTYR







Nr. Beskrivelse I.B.1A004 Beskyttelses- og detekteringsudstyr og komponenter hertil ud over dem, der er specificeret i kontrolbestemmelserne for produkter til militære formål, som følger: a. Gasmasker, filterbeholdere og dekontamineringsudstyr hertil, der er udviklet eller modificeret til forsvar mod en eller flere af følgende, og specielt udviklede komponenter hertil: 1. Biologiske kampmidler »til krigsbrug« 2. Radioaktive materialer »til krigsbrug« 3. Kampmidler til kemisk krigsførelse (CW), eller 4. »Kampmidler til oprørskontrol«, herunder: a. α-Bromobenzenacetonitril, (Bromobenzylcyanide) (CA) (CAS 5798-79-8) b. [2-chlorphenyl) metylen] propandinitril, (o-chlorbenzylidenmalonsyredinitril (CS) (CAS 2698-41-1) c. 2-Chlor-1-phenylethanon, phenylacylchlorid (ω-chloroacetophenon) (CN) (CAS 532-27-4) d. Dibenz-(b,f)-1,4-oxazepin (CR) (CAS 257-07-8) e. 10-Chlor-5,10-dihydrophenarsazin, (phenarsazinchlorid), (Adamsite), (DM) (CAS 578-94-9) f. N-Nonanoylmorpholin, (MPA) (CAS 5299-64-9). b. Beskyttelsesdragter, -handsker og -sko, der er specielt udviklet eller modificeret til forsvar mod en eller flere af følgende: 1. Biologiske kampmidler »til krigsbrug« 2. Radioaktive materialer »til krigsbrug«, eller 3. Kampmidler til kemisk krigsførelse (CW). c. Detekteringssystemer, der specielt er udviklet eller modificeret til detektering eller identifikation af en eller flere af følgende, og specielt udviklede komponenter hertil: 1. Biologiske kampmidler »til krigsbrug« 2. Radioaktive materialer »til krigsbrug«, eller 3. Kampmidler til kemisk krigsførelse (CW). d. Elektronisk udstyr, der er udviklet til automatisk detektering eller identifikation af tilstedeværelse af restmængder af »sprængstoffer«, og som anvender »trace detection«-teknikker (f.eks. akustisk overfladebølge, ionmobilitetsspektronomi, differential mobilitetsspektronomi og massespektrometri). Teknisk note: »Trace detection« defineres som evnen til at detektere mindre end 1 ppm damp eller 1 mg fast stof eller væske. Note 1: 1A004.d lægger ikke eksportkontrol på udstyr, der specielt er udviklet til laboratoriebrug. Note 2: 1A004.d lægger ikke eksportkontrol på kontaktfrie sikkerhedsentréer Note: 1A004 lægger ikke eksportkontrol på: a. Dosimetre til personlig bestrålingsovervågning b. Udstyr, der i udformning eller funktion er begrænset til at beskytte mod risici, der er specifikke for beboelseskvarterer og for ikke-militære industrier som f.eks. 1. miner 2. stenbrud 3. landbrug 4. den farmaceutiske industri 5. medicinalindustrien 6. den veterinære sektor 7. miljøsektoren 8. affaldshåndtering 9. levnedsmiddelindustrien. Tekniske noter: 1A004 omfatter udstyr og komponenter, der er blevet identificeret, med held afprøvet efter nationale standarder, eller som på anden måde har vist sig effektive med henblik på detektering af eller forsvar imod radioaktive materialer »til krigsbrug«, biologiske kampmidler »til krigsbrug«, kampmidler til kemisk krigsførelse, »simulatorer« eller »kampmidler til oprørskontrol«, selv hvis sådant udstyr eller sådanne komponenter anvendes i ikke-militære industrier som f.eks. miner, stenbrud, landbrug, den farmaceutiske industri, medicinalindustrien, den veterinære sektor, miljøsektoren, affaldshåndtering eller levnedsmiddelindustrien. »Simulator« er et stof eller materiale, der anvendes i stedet for et (kemisk eller biologisk) toksin i forbindelse med uddannelse, forskning, afprøvning eller evaluering. I.B.9A012 »Ubemandede luftfartøjer« (»UAV«) og systemer, udstyr og komponenter i tilknytning hertil: a. »UAV« med en eller flere af følgende egenskaber: 1. Selvstændig flykontrol- og navigationsfunktion (f.eks. en autopilot med et inertinavigationssystem), eller 2. Funktion for kontrolleret flyvning uden for det direkte synsfelt ved hjælp af en menneskelig operatør (f.eks. tv-fjernkontrol). b. Systemer, udstyr og komponenter i tilknytning hertil: 1. Udstyr specielt konstrueret til fjernkontrol af »UAV« specificeret i 9A012.a 2. Systemer til navigation, flyvestilling, føring eller styring ud over dem, der specificeret i 7A i bilag I til forordning (EF) nr. 428/2009, og som er specielt konstrueret til at give »UAV«, som specificeret i 9A012.a. mulighed for autonom flyvestyring eller navigation 3. Udstyr og komponenter specielt konstrueret til at omdanne et bemandet »fly« til et »UAV« specificeret i 9A012.a 4. Atmosfærisk stempel- eller turbineforbrændingsmotorer, som er specielt konstrueret eller ændret til fremdrift af »UAV« i over 50 000 fods (15 240 meter) højde. I.B.9A350 Spray- eller tågesystemer, der er specielt konstrueret eller modificeret til installation på fly, »fartøjer, der er lettere end luften« eller ubemandede luftfartøjer, samt specielt konstruerede komponenter hertil som følger: Komplette spray- eller tågesystemer, der ud fra en flydende suspension kan producere initiale dråber »VMD« på under 50 μm ved en flowhastighed på mere end to liter i minuttet Sprayanordninger eller kombinationer af aerosol-genererende enheder, der ud fra en flydende suspension kan producere initiale dråber med en »VMD« på under 50 μm ved en flowhastighed på mere end to liter i minuttet Aerosolgenererende enheder, der er specielt konstrueret til installation i de systemer, der er specificeret i 9A350.a. og b. Note: Aerosol-genererende enheder er anordninger, der er specielt konstrueret eller modificeret til installation på fly, f.eks. dyser, roterende tromleforstøvere og tilsvarende anordninger. Note: 9A350 lægger ikke eksportkontrol på spray- eller tågesystemer samt komponenter hertil, som påviseligt ikke kan sprede biologiske agenser i form af infektiøse aerosoler. Tekniske noter: 1. Dråbestørrelsen for sprayudstyr eller dyser, der er specielt konstrueret til brug på fly, »fartøjer, der er lettere end luften« eller ubemandede luftfartøjer måles efter en af følgende metoder: a. Dopplerlasermetoden b. Forwardlaserdiffraktionsmetoden. 2. I 9A350 er »VMD« volumenmediandiameter, og for vandbaserede systemer svarer dette til massemediandiameter (MMD).

B. TEST- OG PRODUKTIONSUDSTYR







Nr. Beskrivelse I.B.1 Faciliteter, udstyr og komponenter til kemisk fremstilling som følger: a. Reaktionstanke og reaktorer, med eller uden omrøringsudstyr, med et samlet indvendigt (geometrisk) volumen på mere end 0,1 m3 (100 liter) og mindre end 20 m3 (20 000 liter), hvor alle overflader, der kommer i direkte berøring med de behandlede eller indeholdte kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Nikkel eller »legeringer« med mere end 40 vægtprocent nikkel 5. Tantal eller »tantallegeringer« 6. Titan eller »titanlegeringer« 7. Zirkonium eller »zirkoniumlegeringer«, eller 8. Niobium (columbium) eller »niobiumlegeringer«. b. Omrøringsudstyr til brug i reaktionstanke eller reaktorer som specificeret i 2B350.a samt skovlhjul, blade og aksler til brug i et sådant omrøringsudstyr, hvor alle de overflader på omrøringsudstyret, som kommer i direkte berøring med de behandlede eller indeholdte kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Nikkel eller »legeringer« med mere end 40 vægtprocent nikkel 5. Tantal eller »tantallegeringer« 6. Titan eller »titanlegeringer« 7. Zirkonium eller »zirkoniumlegeringer«, eller 8. Niobium (columbium) eller »niobiumlegeringer«. c. Lagertanke, beholdere og holdetanke med et samlet indvendigt (geometrisk) volumen på mere end 0,1 m3 (100 liter), hvor alle overflader, der kommer i direkte berøring med de behandlede eller indeholdte kemikalier, er fremstillet af: 1. »legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Nikkel eller »legeringer« med mere end 40 vægtprocent nikkel 5. Tantal eller »tantallegeringer« 6. Titan eller »titanlegeringer« 7. Zirkonium eller »zirkoniumlegeringer«, eller 8. Niobium (columbium) eller »niobiumlegeringer«. d. Varmevekslere og kondensatorer med et varmeoverføringsareal på mere end 0,15 m2 og mindre end 20 m2 samt rør, plader, spiraler eller blokke (kerner) til brug i sådanne varmevekslere eller kondensatorer, hvor alle overflader, der kommer i direkte berøring med de behandlede kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Grafit eller »carbongrafit« 5. Nikkel eller »legeringer« med mere end 40 vægtprocent nikkel 6. Tantal eller »tantallegeringer« 7. Titan eller »titanlegeringer« 8. Zirkonium eller »zirkoniumlegeringer« 9. Siciliumcarbid 10. Titancarbid, eller 11. Niobium (columbium) eller »niobiumlegeringer«. e. Destillations- eller absorptionskolonner med indre diameter større end 0,1 m samt væskefordelere, dampfordelere eller væskesamlere til brug i sådanne destillations- og absorptionskolonner, hvor alle overflader, der kommer i direkte berøring med de behandlede kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Grafit eller »carbongrafit« 5. Nikkel eller »legeringer« med mere end 40 vægtprocent nikkel 6. Tantal eller »tantallegeringer« 7. Titan eller »titanlegeringer« 8. Zirkonium eller »zirkoniumlegeringer«, eller 9. Niobium (columbium) eller »niobiumlegeringer«. f. Fjernstyret påfyldningsudstyr, hvor alle overflader, der kommer i direkte berøring med de behandlede kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom eller 2. Nikkel eller »legeringer« med mere end 40 vægtprocent nikkel. g. Ventiler med en »nominel størrelse« på over 10 mm og indkapslinger (ventilhuse) og præformede indkapslingsforinger konstrueret til sådanne ventiler, hvor alle overflader, der kommer i direkte berøring med de behandlede eller indeholdte kemikalier, er fremstillet af: 1. »Legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Nikkel eller »legeringer« med mere end 40 vægtprocent nikkel 5. Tantal eller »tantallegeringer« 6. Titan eller »titanlegeringer« 7. Zirkonium eller »zirkoniumlegeringer« 8. Niobium (columbium) eller »niobiumlegeringer«, eller 9. Følgende keramiske materialer: a. Siliciumcarbid med en renhed på mindst 80 vægtprocent b. Aluminiumoxid med en renhed på mindst 99,9 vægtprocent c. Zirconiumoxid. Teknisk note: »Nominel størrelse« defineres som den mindste af henholdsvis indløbs- og udløbsdiameter. h. Flervæggede rør med udtag til detektering af utæthed, hvor alle overflader, der kommer i direkte berøring med de behandlede eller indeholdte kemikalier, er fremstillet af: 1. »legeringer« med mere end 25 vægtprocent nikkel og 20 vægtprocent chrom 2. Flourpolymerer (polymeriske eller elastomeriske materialer med mere end 35 vægtprocent flour) 3. Glas (herunder glas- eller emaljebelagt eller glasforet) 4. Grafit eller »carbongrafit« 5. Nikkel eller »legeringer« med mere end 40 vægtprocent nikkel 6. Tantal eller »tantallegeringer« 7. Titan eller »titanlegeringer« 8. Zirkonium eller »zirkoniumlegeringer«, eller 9. Niobium (columbium) eller »niobiumlegeringer«. i. Flerdobbelttætte og pakningsløse pumper med en fabrikantspecificeret maksimal gennemstrømningshastighed på over 0,6 m3/time, vakuumpumper med en fabrikantspecificeret maksimal gennemstrømningshastighed på over 5 m3/time (ved standardtemperatur (273 K (0 °C.)) og -tryk (101,3 kPa) samt indkapslinger (pumpehuse), præfabrikerede indkapslingsforinger, skovlhjul, rotorer eller jetpumpedyser til brug i sådanne pumper, hvor alle overflader, der kommer i direkte berøring med de behandlede kemikalier, er fremstillet af: 1. »legeringer« med mere end 25 vægtprocent nikkel og 20 vægtprocent chrom 2. Keramik 3. Ferrosilicium (jernlegering med højt siliciumindhold) 4. Flourpolymerer (polymeriske eller elastomeriske materialer med mere end 35 vægtprocent flour) 5. Glas (herunder glas- eller emaljebelagt eller glasforet) 6. Grafit eller »carbongrafit« 7. Nikkel eller »legeringer« med mere end 40 vægtprocent nikkel 8. Tantal eller »tantallegeringer« 9. Titan eller »titanlegeringer« 10. Zirkonium eller »zirkoniumlegeringer«, eller 11. Niobium (columbium) eller »niobiumlegeringer«. j. Incineratorer konstrueret til destruktion af de kemiske stoffer, der er specificeret i 1C350, med specielt konstruerede affaldstilførselssystemer, specielle håndteringsfaciliteter og en gennemsnitlig temperatur i forbrændingsrummet på over 1 273 K (1 000 °C.), hvor alle overflader, der kommer i direkte berøring med affaldsprodukterne, er fremstillet af eller foret med: 1. »Legeringer« med mere end 25 vægtprocent nikkel og 20 vægtprocent chrom 2. Keramik, eller 3. Nikkel eller »legeringer« med mere end 40 vægtprocent nikkel Tekniske noter: 1. »Carbongrafit« er en sammensætning bestående af amorf carbon og grafit med et grafitindhold på mindst otte vægtprocent. 2. For de anførte materialer i ovennævnte produkter forstås ved »legering«, hvis der ikke er angivet nogen specifik koncentration af stoffet, en legering, hvor det pågældende metal indgår med en større vægtprocent end noget andet stof. I.B.2B351 Følgende kontrolsystemer til giftige gasser og dedikerede detekteringskomponenter, ud over dem, der er specificeret i 1A004, samt detektorer, følere og udskiftelige følerpatroner hertil: a. Konstrueret til kontinuerlig drift og brugbare til detektering af stoffer til kemisk krigsførelse eller de i 1C350 specificerede kemiske stoffer ved koncentrationer på mindre end 0,3 mg/m3, eller b. Konstrueret til detektering af cholinesterasehæmmende aktivitet. I.B.2B352 Følgende udstyr, der kan anvendes til håndtering af biologiske materialer: a. Komplette faciliteter til biologisk indkapsling på indkapslingsniveau P3 eller P4. Teknisk note: Mht. indkapslingsniveau P3 og P4 (BL3, BL4, L3 og L4) gælder specifikationerne i WHO's Laboratory Biosafety manual (3. udg., Genève, 2004). b. Gæringsanlæg, der kan anvendes til dyrkning af patogene »mikroorganismer«, vira, eller som kan producere toksiner uden udledning af aerosol, og som har en samlet kapacitet på mindst 20 liter. Teknisk note: Gæringsanlæg omfatter bioreaktorer, kemostater og systemer med kontinuerlig gennemstrømning. c. Centrifugalcentrifuger, der kan foretage kontinuerlig adskillelse uden udledning af aerosol, med samtlige følgende egenskaber: 1. Gennemstrømningshatighed på 100 liter/time 2. Komponenter af poleret rustfrit stål eller titan 3. En eller flere forseglinger i dampindeslutningsområdet, og 4. Kan steriliseres på stedet i lukket tilstand. Teknisk note: Centrifugalcentrifuger omfatter dekanteringskar. d. Filtreringsudstyr med krydsende (tangential) strømning og komponenter som følger: 1. Filtreringsudstyr med krydsende (tangential) strømning, der kan foretage adskillelse af patogene mikroorganismer, virus, toksiner eller cellekulturer uden udledning af aerosol, med alle følgende egenskaber: a. Et samlet filtreringsareal på mindst 1 m2 og b. Som har en af følgende egenskaber: 1. Kan steriliseres eller desinficeres på stedet, eller 2. Anvender engangsfiltreringskomponenter. Teknisk note: I forbindelse med 2B352.d.1.b betyder sterilisering eliminering af samtlige levedygtige mikrober i udstyret ved hjælp af fysiske agenser (f.eks. damp) eller kemiske agenser. Desinficering betyder nedbrydelse af mikrobers potentielle smitteevne i udstyret ved hjælp af kimdræbende kemiske agenser. Desinficering og sterilisering adskiller sig fra hygiejnisering, idet der ved sidstnævnte forstås rensningsprocedurer, der skal nedbringe indholdet af mikrober i udstyret, uden at dette nødvendigvis fører til total eliminering af mikrobernes smitteevne eller levedygtighed. 2. Filtreringskomponenter med krydsende (tangential) strømning (f.eks. moduler, elementer, kassetter, patroner eller plader) med et filtreringsareal på mindst 0,2 m2 for hver komponent og konstrueret til anvendelse i det i 2B352.d omhandlede filtreringsudstyr med krydsende (tangential) strømning. Note: 2B352.d lægger ikke eksportkontrol på udstyr til omvendt osmose som specificeret af fabrikanten. e. Dampsteriliserbart udstyr til frysetørring, med en kondenseringskapacitet på over 10 kg is på 24 timer og under 1 000 kg is på 24 timer f. Følgende beskyttelses- og indkapslingsudstyr: 1. Beskyttelsesdragter (hel- eller halvdragter) eller hætter med tilkoblet ekstern lufttilførsel, og som fungerer med overtryk Note: 2B352.f.1 lægger ikke eksportkontrol på dragter, der skal anvendes med indbygget åndedrætsudstyr. 2. Klasse III biologiske sikkerhedsskabe eller isoleringsudstyr med tilsvarende ydelsesstandard. Note: I 2B352.f.2 omfatter isoleringsudstyr fleksible isolatorer, tørrekasser, anaerobe kamre, handskebokse og laminar strømningskappe (lukket med vertikal gennemstrømning). g. Kamre, der er konstrueret til aerosolprovokationsprøvning med »mikroorganismer«, virus eller »toksiner« og med en kapacitet på mindst 1 m3.

C. MATERIALER







Nr. Beskrivelse I.B.1C350 Kemiske stoffer, der kan anvendes som prækursorer til toksiske kemiske forbindelser, som følger, og »kemiske blandinger«, der indeholder et eller flere af disse: NB: JF. LIGELEDES KONTROLBESTEMMELSERNE FOR PRODUKTER TIL MILITÆRE FORMÅL OG 1C450. 1. Thiodiglycol (111-48-8) 2. Phosphoroxychlorid (10025-87-3) 3. Dimethylmethylphosphonat (756-79-6) 4. JF. KONTROLBESTEMMELSERNE FOR PRODUKTER TIL MILITÆRE FORMÅL Methylphosphonyldifluorid (676-99-3) 5. Methylphosphonyldichlorid (676-97-1) 6. Dimethylphosphit (DMP) (868-85-9) 7. Phosphortrichlorid (7719-12-2) 8. Trimethylphosphit (TMP) (121-45-9) 9. Thionylchlorid (7719-09-7) 10. 3-hydroxy1-methylpiperidin (3554-74-3) 11. N,N-diisopropyl-ß-aminoethylchlorid (96-79-7) 12. N,N-diisopropyl-ß-aminoethanthiol (5842-07-9) 13. 3-quinuclidinol (1619-34-7) 14. Kaliumfluorid (7789-23-3) 15. 2-chlorethanol (107-07-3) 16. Dimethylamin (124-40-3) 17. Diethylethylphosphonat (78-38-6) 18. Diethyl-N,N-dimethylphosphoramidat (2404-03-7) 19. Diethylphosphit (762-04-9) 20. Dimethylaminhydrochlorid (506-59-2) 21. Ethylphosphinyldichlorid (1498-40-4) 22. Ethylphosphonyldichlorid (1066-50-8) 23. JF. KONTROLBESTEMMELSERNE FOR PRODUKTER TIL MILITÆRE FORMÅL Ethylphosphonyldifluorid (753-98-0) 24. Hydrogenfluorid (7664-39-3) 25. Methylbenzilat (76-89-1) 26. Methylphosphinyldichlorid (676-83-5) 27. N,N-diisopropyl-ß-aminoethanol (96-80-0) 28. Pinacolylalkohol (464-07-3) 29. JF. KONTROLBESTEMMELSERNE FOR PRODUKTER TIL MILITÆRE FORMÅL O-ethyl2-diisopropylaminoethyl-methylphosphonit (QL) (57856-11-8) 30. Triethylphosphit (122-52-1) 31. Arsentrichlorid (7784-34-1) 32. Benzilsyre (76-93-7) 33. Diethylmethylphosphonit (15715-41-0) 34. Dimethylethylphosphonat (6163-75-3) 35. Ethylphosphinyldifluorid (430-78-4) 36. Methylphosphinyldifluorid (753-59-3) 37. 3-quinuclidon (3731-38-2) 38. Phosphorpentachlorid (10026-13-8) 39. Pinacolon (75-97-8) 40. Kaliumcyanid (151-50-8) 41. Kaliumbifluorid (7789-29-9) 42. Ammoniumhydrogenfluorid eller ammoniumbifluorid (1341-49-7) 43. Natriumfluorid (7681-49-4) 44. Natriumbifluorid (1333-83-1) 45. Natriumcyanid (143-33-9) 46. Triethanolamin (102-71-6) 47. Phosphorpentasulfid (1314-80-3) 48. Diisopropylamin (108-18-9) 49. Diethylaminoethanol (100-37-8) 50. Natriumsulfid (1313-82-2) 51. Svovlmonochlorid (10025-67-9) 52. Svovldichlorid (10545-99-0) 53. Triethanolaminhydrochlorid (637-39-8) 54. N,N-diisopropyl-ß-aminoethylchloridhydrochlorid (4261-68-1) 55. Methylphosphonsyre (993-13-5) 56. Diethylmethylphosphonat (683-08-9) 57. N,N-dimethylaminophosphoryldichlorid (677-43-0) 58. Triisopropylphosphit (116-17-6) 59. Ethyldiethanolamin (139-87-7) 60. O,O-diethylphosphorthioat (2465-65-8) 61. O,O-diethylphosphordithioat (298-06-6) 62. Natriumhexafluorosilicat (16893-85-9) 63. Methylphosphonthiodichlorid (676-98-2). Note 1: For så vidt angår eksport til »stater, der ikke er parter i konventionen om kemiske våben«, lægger 1C350 ikke eksportkontrol på »kemiske blandinger«, som indeholder et eller flere af de kemiske stoffer, der er specificeret i 1C350.1, 3, 5, 11, 12, 13, 17, 18, 21, 22, 26, 27, 28, 31, 32, 33, 34, 35, 36, 54, 55, 56, 57 og 63, og hvori intet individuelt specificeret kemisk stof udgør mere end 10 vægtprocent af blandingen. Note 2: 1C350 lægger ikke eksportkontrol på »kemiske blandinger«, som indeholder et eller flere af de kemiske stoffer, der er specificeret i 1C350.2, 6, 7, 8, 9, 10, 14, 15, 16, 19, 20, 24, 25, 30, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 58, 59, 60, 61 og 62, og hvori intet individuelt specificeret kemisk stof udgør mere end 30 vægtprocent af blandingen. Note 3: 1C350 lægger ikke eksportkontrol på produkter, der betegnes som forbrugsprodukter og er pakket til detailsalg og personlig brug eller er pakket til individuel brug. I.B.1C351 Humane patogener, zoonoser og »toksiner« som følger: a. Vira, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætligt er inokuleret eller kontamineret med sådanne kulturer, som følger: 1. Andesvirus 2. Chaparvirus 3. Chikungunyavirus 4. Choclovirus 5. Congovirus (Krim hæmorragisk feber) 6. Denguefebervirus 7. Dobrava-Belgrade-virus 8. Østlig hesteencephalitisvirus 9. Ebolavirus 10. Guanaritovirus 11. Hantaanvirus 12. Hendravirus (Equine morbillivirus) 13. Japansk encephalitisvirus 14. Juninvirus 15. Kyasanur Forest-virus 16. Laguna Negra virus 17. Lassafebervirus 18. Louping ill-virus 19. Lujovirus 20. Lymphocytær choriomeningitisvirus 21. Machupovirus 22. Marburgvirus 23. Monkeypoxvirus 24. Murray Valley encephalitis-virus 25. Nipah-virus 26. Omsk hæmorragisk febervirus 27. Oropouchevirus 28. Powassan-virus 29. Rift Valley febervirus 30. Rociovirus 31. Sabiavirus 32. Seoulvirus 33. Sin nombre-virus 34. St Louis encephalitis-virus 35. Encephalitisvirus overført af mider (Russisk forårs-sommerencephalitis) 36. Variolavirus 37. Venezuelansk hesteencephalitisvirus 38. Vestlig hesteencephalitisvirus 39. Gul feber-virus. b. Rickettsier, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætlig er inokuleret eller kontamineret med sådanne kulturer, som følger: 1. Coxiella burnetii 2. Bartonella quintana (rochalimaea quintana, Rickettsia quintana) 3. Rickettsia prowazekii 4. Rickettsia rickettsii. c. Bakterier, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætligt er inokuleret eller kontamineret med sådanne kulturer, som følger: 1. Bacillus anthracis 2. Brucella abortus 3. Brucella melitensis 4. Brucella suis 5. Chlamydia psittaci 6. Clostridium botulinum 7. Francisella tularensis 8. Burkholderia mallei (Pseudomonas mallei) 9. Burkholderia pseudomallei (Pseudomonas pseudomallei) 10. Salmonella typhi 11. Shigella dysenteriæ 12. Vibrio choleræ 13. Yersinia pestis 14. Epsilontoksinproducerende typer af Clostridium perfringens 15. Enterohaemorrhagisk Escherichia coli, serotype O157 og andre verotoksinproducerende serotyper. d. Følgende »toksiner« og »underenheder af toksiner« af disse: 1. Botulinumtoksin 2. Clostridium perfringens-toksin 3. Conotoksin 4. Ricin 5. Saxitoksin 6. Shigatoksin 7. Staphylococcus aureus-toksin 8. Tetrodotoksin 9. Vero-toksin og shigalignende ribosom-inaktiverende proteiner 10. Microcystin (Cyanginosin) 11. Aflatoksiner 12. Abrin 13. Choleratoksin 14. Diacetoxyscirpenoltoksin 15. T-2-toksin 16. HT-2-toksin 17. Modeccin 18. Volkensin 19. Viscum album Lectin 1 (Viscumin). Note: 1C351.d lægger ikke eksportkontrol på botulinumtoksiner eller conotoksiner i produktform, der opfylder samtlige følgende kriterier: 1. Er farmaceutiske specialiteter til human brug med henblik på sygdomsbehandling 2. Er færdigpakkede med henblik på distribution som lægemidler 3. Er tilladt af en statslig myndighed med henblik på markedsføring som lægemidler. e. Fungi, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætligt er inokuleret eller kontamineret med sådanne kulturer, som følger: 1. Coccidioides immitis 2. Coccidioides posadsii. Note: 1C351 lægger ikke eksportkontrol på »vacciner« eller »immunotoksiner«. I.B.1C352 Animalske patogener som følger: a. Vira, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætligt er inokuleret eller kontamineret med sådanne kulturer, som følger: 1. Afrikansk svinepestvirus 2. Aviært influenzavirus, der: a. er ukarakteriseret, eller b. er defineret i bilag I, punkt 2, til direktiv 2005/94/EF (1) som værende stærkt patogene som følger: 1. Type A-vira på et intravenøst patogenicitetsindeks hos seks uger gamle kyllinger på over 1,2 eller 2. Type A-vira af undertype H5 eller H7 med en genotypefrekvens kodende for flere basiske aminosyrer på hæmagglutininets kløvningssted, svarende til, hvad der er konstateret for andre HPAI-virus, og som indikerer, at hæmagglutininet kan kløves af proteaser, der forekommer ubikvitært i værten. 3. Bluetonguevirus 4. Mund- og klovesygevirus 5. Gedekoppevirus 6. Aujeszkys sygdomvirus 7. Svinepestvirus (Hog Choleravirus) 8. Lysavirus (rabies) 9. Newcastlediseasevirus 10. Fåre- og gedepestvirus 11. Enterovirus type 9 hos svin (vesikulærvirus hos svin) 12. Kvægpestvirus 13. Fårekoppevirus 14. Teschenersygevirus 15. Vesikulær stomatitisvirus 16. Lumpy Skin Disease-virus 17. Afrikansk hestepestvirus b. Mycoplasma, hvad enten de er naturlige, forstærkede eller modificerede, enten i form af »isolerede levende kulturer« eller i form af materiale, der omfatter levende materiale, der forsætligt er inokuleret eller kontamineret med sådanne kulturer, som følger: 1. Mycoplasma mycoides subspecies mycoides SC (små kolonier biotype) 2. Mycoplasma capricolum subspecies capripneumoniae. Note: 1C352 lægger ikke eksportkontrol på »vacciner«. I.B.1C353 Genetiske elementer og genetisk modificerede organismer som følger: a. Genetisk modificerede organismer eller genetiske elementer, der indeholder nukleinsyresekvenser, der er forbundet med patogenicitet fra organismer, der er specificeret i 1C351.a, 1C351.b, 1C351.c, 1C351.e, 1C352 eller 1C354 b. Genetisk modificerede organismer eller genetiske elementer, der indeholder nukleinsyresekvenser, der koder for nogen af de »toksiner«, der